proxectonos/corpus_dominio_legal_administrativo_tmp huggingface dataset:
16/10/2019 | Administración LocalMunicipal
Brión
Anuncio de aprobación do padrón da taxa pola utilización dos servizos da escola infantil municipal de outubro de 2019

Anuncio de aprobacion do padrón da taxa pola utilización dos servizos da escola infantil municipal de outubro de 2019 Mediante resolución da Alcaldía de data de 10.10.2019 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 17 de outubro de 2019 ao 17 de decembro de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 11 de outubro de 2019. O alcalde José Luis García García
16/10/2019 | Administración LocalMunicipal
A Coruña
Servizo de Persoal
Anuncio de cese e nomeamento de persoal eventual

ANUNCIO Por Decreto da Alcaldía-Presidencia núm.4837, de data 19 de agosto de 2019, resolveuse entre outros o seguinte: Cesar as seguintes persoas nos diferentes postos de persoal eventual que viñan ocupando: Por Decreto da Alcaldía-Presidencia núm.4837, de data 19 de agosto de 2019, resolveuse entre outros o seguinte: Nomear, con data de efectos do día da súa toma de posesión, nos diferentes postos de persoal eventual as seguintes persoas: Por Decreto da Alcaldía-Presidencia núm.4888, de data 21 de agosto de 2019, resolveuse entre outros o seguinte: Nomear, con data de efectos do día da súa toma de posesión, nos diferentes postos de persoal eventual as seguintes persoas: Por Decreto da Alcaldía-Presidencia núm.4929, de data 23 de agosto de 2019, resolveuse entre outros o seguinte: Nomear, con data de efectos do día da súa toma de posesión, nos diferentes postos de persoal eventual as seguintes persoas: Por Decreto da Alcaldía-Presidencia núm.5042, de data 2 de setembro de 2019, resolveuse entre outros o seguinte: Nomear, con data de efectos do día da súa toma de posesión, nos diferentes postos de persoal eventual as seguintes persoas: Por Decreto da Alcaldía-Presidencia núm.5179, de data 9 de setembro de 2019, resolveuse entre outros o seguinte: Nomear, con data de efectos do día da súa toma de posesión, nos diferentes postos de persoal eventual as seguintes persoas: Por Decreto da Alcaldía-Presidencia núm.5240, de data 11 de setembro de 2019, resolveuse entre outros o seguinte: Nomear, con data de efectos do día da súa toma de posesión, nos diferentes postos de persoal eventual as seguintes persoas: Por Decreto da Alcaldía-Presidencia núm.5529, de data 23 de setembro de 2019, resolveuse entre outros o seguinte: Nomear, con data de efectos do día da súa toma de posesión, nos diferentes postos de persoal eventual as seguintes persoas: Por Decreto da Alcaldía-Presidencia núm.5737, de data 1 de outubro de 2019, resolveuse entre outros o seguinte: Nomear, con data de efectos do día da súa toma de posesión, nos diferentes postos de persoal eventual as seguintes persoas: Todo o persoal eventual queda sometido ao réxime de incompatibilidades establecido pola Lei 53/1984, de 26 decembro, de incompatibilidades do persoal ao servizo das Administracións Públicas e demais normas estatais e autonómicas aplicables nesta materia. De acordo co disposto no artigo 87 do Texto Refundido do Estatuto Básico do Empregado Público, aprobado por Real Decreto Lexislativo 5/2015, de 30 de outubro, os funcionarios de carreira que sexan designados como persoal eventual serán declarados na situación administrativa de servizos especiais, co réxime e efectos previstos no devandito precepto. A Coruña, 10 de outubro de 2019. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
16/10/2019 | Administración LocalMunicipal
Coristanco
Delegación de funcións para celebración de voda civil

Por resolución de alcaldía número 658/2019, de data 11-10-2019, acordouse o seguinte: “ Recibido expediente de matrimonio civil con número 10/19 do Xulgado de Paz de Coristanco, para a celebración do matrimonio civil de don EYDAN HAOURIQUI MANCIU e dona HAZEL ANN WILFRIDA MANOBEL APRAEZ. S. o vindeiro día 19 de outubro, ás 12:30 horas, e tendo en conta que por motivos persoais non podo celebrar dita cerimonia, delego as miñas funcións na concelleira deste Concello: dona Texenery Sellares Candial para que celebre a correspondente cerimonia. Logo de ver o disposto nos artigos 51 e seguintes do Código Civil no que se regula a celebración dos matrimonios. Visto o disposto nos artigos 21.3 da Lei 7/1985, de 2 de abril reguladora das bases do Réxime Local; 43 e 44 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. En base ao anteriormente exposto, Primeiro.- Delegar as miñas funcións para a celebración de dito matrimonio civil, a celebrar no salón de plenos deste concello o vindeiro sábado 19 de outubro, na concelleira desta corporación dona Texenery Sellares Candial. Segundo.- Notificar a presente resolución a interesada e ordear a publicación do presente acordo no BOP (Boletín Oficial da Provincia) da Coruña, en cumprimento do previsto legalmente. Terceiro.- Dar conta ao Pleno na vindeira sesión ordinaria que se celebre. Coristanco, asinado electrónicamente polo alcalde, Juan Carlos García Pose, e a secretaria municipal, María del Carmen Martínez Muñiz, na/s data/s que figuran nas sinaturas electrónicas.” Coristanco, 11 de outubro de 2019 O alcalde, Juan Carlos García Pose
16/10/2019 | Administración LocalMunicipal
Ames
Inicio de expediente de investigación patrimonial, camiño en Lapido

Por Decreto desta Alcaldía núm.2667/2019, de 11 de outubro, resolveuse “Primeiro. Iniciar expediente administrativo de investigación patrimonial do seguinte ben que se presume de propiedade municipal con el fin de determinar a súa titularidade: - Camiño sito en Lapido, lindante coas parcelas con referencias catastrais 0351804NH3405S0001KE, 0351805NH3405S0001RE, 0351806NH3405S0001DE, 0351808NH3405S0001IE, 0351809NH3405S0001JE e 0351810NH3405S0001XE. Segundo.- Publicar o acordo de iniciación do expediente de investigación no Boletín Oficial da Provincia. Un exemplar de dito boletín exporase no taboleiro de anuncios do Concello de Ames durante quince días. Terceiro.- Dar traslado do acordo de iniciación do expediente á administración estatal e autonómica para que estas, no seu caso, poidan facer valer os seus dereitos e alegar o procedente. Cuarto.- Notificar persoalmente aos afectados polo expediente de investigación que resulten coñecidos e identificables. Quinto.- No prazo dun mes, contado desde o día seguinte ao que deba darse por terminada a publicación dos anuncios no taboleiro do Concello de Ames, poderán as persoas afectadas polo expediente de investigación alegar por escrito canto estimen conveniente ao seu dereito ante a Corporación, acompañando todos os documentos en que funden as súas alegacións.” Ames, 11 de outubro de 2019 O alcalde José M. Miñones Conde
16/10/2019 | Administración LocalMunicipal
Culleredo
Secretaría Xeral
Delegación das funcións da Alcaldía na primeira tenente de alcalde o día 25 de setembro de 2019, de 13:00 a 15:00 horas

Por resolución ditada en data 25 de setembro de 2019, o sr. Alcalde acordou que a primeira tenente de alcalde, Dona María Guadalupe Pombo Carril asuma as funcións da Alcaldía o día 25 de setembro de 2019 dende as 13.00 ata as 15.00 horas, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 1 de outubro de 2019 O Alcalde-Presidente Asdo. José Ramón Rioboo Castro
01/10/2019 | Administración LocalMunicipal
Noia
Administración Financeira. Intervención
Aprobación definitiva expdiente concesión crédito extraordinario 3/2019

Rematado o prazo de exposición ao público do acordo plenario de data 7 de maio do 2019 de aprobación inicial do expediente de Créditos Extraordinarios 3/2019 do orzamento municipal para o exercicio 2019, sen que se presentase reclamación algunha contra o mesmo, enténdese elevado a definitivo, conforme ó disposto nos artigos 177.2 en relación co 169.1 do Texto refundido da Lei reguladora das facendas locais e 38.2 en relación 20.1 do Real Decreto 500/1990, de 20 de abril, polo que se aproba o Regulamento orzamentario. En cumprimento dos artigos 169.1 da devandita Lei e 20.1 do Real Decreto 500/1990, de 20 de abril, á que remiten, respectivamente, os artigos 177.2 de aquela e 38.2 de este, faise público o resumo por capítulos do estado de ingresos e gastos trala aprobación do devandito expediente: En virtude do disposto nos artigos 171 en relación co 177 da Lei, e 23,1 en relación do Real decreto citado, contra esta aprobación definitiva poderase interpoñer directamente recuso contencioso-administrativo na forma e prazos que establecen as normas de dita xurisdición. Noia 26 de setembro de 2019 O alcalde José Santiago Freire Abeijón.
01/10/2019 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre A. M. R e D. G. B. o día 20.09.2019, ás 11.30 horas

Por resolución ditada en data 20 de setembro de 2019, a Sra. Alcaldesa en funcións acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Khadouja Monica Angelica Bold Pechene, para a celebración do matrimonio civil entre Dona AURIA BORZEA CASTREJON. e Don NELSON AUGUSTO RAMIZ CERMEÑO. o venres, día 20 de setembro de 2019, ás 11.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 24 de setembro de 2019 O alcalde-presidente José Ramón Rioboo Castro
01/10/2019 | Administración LocalMunicipal
Narón
Intervención
Aprobación inicial do expediente de modificación das Bases de execución do orzamento do exercicio 2019: Bases 38ª e 48ª

O Peno do Concello, en sesión ordinaria celebrada o día 26 de setembro de 2019, aprobou inicialmente o expediente de modificación das Bases de execución do orzamento do exercicio 2019: Bases 38ª e 48ª. O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, o 26 de setembro de 2019. Asdo. Marián Ferreiro Díaz Alcaldesa - Presidenta
01/10/2019 | Administración LocalMunicipal
Cambre
Aprobación definitiva das bases da convocatoria do I Torneo Municipal de Xadrez Agosto en Cambre Blitz

O Pleno municipal do Concello de Cambre, en sesión ordinaria de data 29 de xullo 2019, aprobou, con carácter inicial, as bases e convocatoria do “I Torneo Municipal de Xadrez Agosto en Cambre Blitz”. O texto íntegro das bases publicouse no BOP núm.146, do 5 de agosto de 2019, isto de conformidade co establecido no artigo 49 da Lei 7/1985, do 2 de abril, reguladora das bases do réxime local (LRBRL). Transcorrido o prazo de trinta días para información pública e audiencia aos interesados, non se presentou ningunha reclamación ou suxestión, polo que, de conformidade co establecido no artigo 70.2 da LRBRL, as bases da convocatoria do “I Torneo Municipal de Xadrez Agosto en Cambre Blitz”, enténdense definitivamente aprobadas. O que se publica para xeral coñecemento e para os efectos oportunos. Cambre, 25 de setembro de 2019. O concelleiro delegado da Área de Cultura, Deportes e Xuventude Daniel Mallo Castro
01/10/2019 | Administración LocalMunicipal
Cambre
Aprobación definitiva das bases da convocatoria do XXXV Torneo Municipal de Chave Concello de Cambre

ANUNCIO O Pleno municipal do Concello de Cambre, en sesión ordinaria de data 29 de xullo 2019, aprobou, con carácter inicial, as bases e convocatoria do “XXXV Torneo Municipal de Chave Concello de Cambre” O texto íntegro das bases publicouse no BOP núm.146, do 5 de agosto de 2019, isto de conformidade co establecido no artigo 49 da Lei 7/1985, do 2 de abril, reguladora das bases do réxime local (LRBRL). Transcorrido o prazo de trinta días para información pública e audiencia aos interesados, non se presentou ningunha reclamación ou suxestión, polo que, de conformidade co establecido no artigo 70.2 da LRBRL, as bases da convocatoria do “XXXV Torneo Municipal de Chave Concello de Cambre”, enténdense definitivamente aprobadas. O que se publica para xeral coñecemento e para os efectos oportunos. Cambre, 25 de setembro de 2019. O concelleiro delegado da Área de Cultura, Deportes e Xuventude Daniel Mallo Castro
01/10/2019 | Administración LocalMunicipal
As Pontes de García Rodríguez
Intervención
Anuncio de exposición ao público da conta xeral 2018

Conta xeral do presuposto de 2018 Formulada e rendida a conta xeral do presuposto desta entidade correspondente ao exercicio de 2018, integrada polas contas e estados a que fai referencia o artigo 209 do texto refundido da Lei reguladora das facendas locais, aprobada por Real decreto lexislativo 2/2004, do 5 de marzo, e informada pola Comisión Especial de Contas, exponse ao público, cos documentos que a xustifican, na Intervención deste Concello, polo espazo de quince días hábiles, que comezarán a contar a partir do seguinte ao da inserción do presente edito no Boletín Oficial da Provincia, co obxecto de que os interesados poidan examinala e formular os reparos e observacións que estimen pertinentes, durante o dito prazo de exposición e os oito días seguintes, de conformidade co disposto no artigo 212.3 do citado texto legal. As Pontes de García Rodríguez, 27 de setembro de 2019. A concelleira delegada de Organización Económica María del Rosario Méndez Gil
01/10/2019 | Administración LocalMunicipal
Cambre
Aprobación definitiva das bases da convocatoria do XIX Torneo Municipal de Xadrez Agosto en Cambre

O Pleno municipal do Concello de Cambre, en sesión ordinaria de data 29 de xullo 2019, aprobou, con carácter inicial, as bases e convocatoria do “XIX Torneo Municipal de Xadrez Agosto en Cambre” O texto íntegro das bases publicouse no BOP núm.146, do 5 de agosto de 2019, isto de conformidade co establecido no artigo 49 da Lei 7/1985, do 2 de abril, reguladora das bases do réxime local (LRBRL). Transcorrido o prazo de trinta días para información pública e audiencia aos interesados, non se presentou ningunha reclamación ou suxestión, polo que, de conformidade co establecido no artigo 70.2 da LRBRL, as bases da convocatoria do “XIX Torneo Municipal de Xadrez Agosto en Cambre”, enténdense definitivamente aprobadas. O que se publica para xeral coñecemento e para os efectos oportunos. Cambre, 25 de setembro de 2019. O concelleiro delegado da Área de Cultura, Deportes e Xuventude Daniel Mallo Castro
01/10/2019 | Administración LocalMunicipal
Narón
Intervención
Aprobación inicial do expediente de modificación do anexo de investimentos do orzamento do exercicio 2019

O Pleno do Concello, en sesión ordinaria celebrada o día 26 de setembro de 2019, aprobou inicialmente o expediente de modificación do anexo de investimentos do orzamento do exercicio 2019. O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. En Narón, o 26 de setembro de 2019. Asdo. Marián Ferreiro Díaz Alcaldesa - Presidenta
01/10/2019 | Administración LocalMunicipal
Narón
Intervención
Aprobación inicial do expediente de modificación de créditos n.º 19/2019: subexpediente nº 01/2019 de crédito extraordinario e suplemento de crédito

O Pleno do Concello, en sesión ordinaria celebrada o día 26 de setembro de 2019, aprobou inicialmente o expediente de modificación de créditos n.º 19/2019: subexpediente nº 01/2019 de crédito extraordinario e suplemento de crédito, dentro do vixente orzamento muncipal, financiado co remanente de tesourería para gastos xerais procedente da liquidación do ano 2018, por un importe total de NOVECENTOS CINCO MIL TRESCENTOS OITO EUROS CON OITENTA E TRES CÉNTIMOS (905.308,83 €). O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 26 de setembro de 2019 A Alcaldesa, Asdo. Marián Ferreiro Díaz
01/10/2019 | Administración LocalMunicipal
Cambre
Aprobación definitiva das bases para a convocatoria pública de bolsas de estudo para o curso escolar 2019/2020 e o formulario de solicitude (anexos I, II, III, IV e V)

O Pleno municipal do Concello de Cambre, en sesión ordinaria de data 29 de xullo 2019, aprobou, con carácter inicial, as bases da convocatoria pública de bolsas de estudo para o curso escolar 2019-2020, e os formularios de solicitude. O texto íntegro das bases publicouse no BOP núm.146, do 5 de agosto de 2019, isto de conformidade co establecido no artigo 49 da Lei 7/1985, do 2 de abril, reguladora das bases do réxime local (LRBRL). Transcorrido o prazo de trinta días para información pública e audiencia aos interesados, non se presentou ningunha reclamación ou suxestión, polo que, de conformidade co establecido no artigo 70.2 da LRBRL, as bases da convocatoria pública de bolsas de estudo para o curso escolar 2019-2020 do Concello de Cambre, enténdense definitivamente aprobadas. O que se publica para xeral coñecemento e para os efectos oportunos. Cambre, 25 de setembro de 2019. O concelleiro delegado da Área de Educación, Medioambiente, Mobilidade e Sanidade Miguel Ángel Gutiérrez Nieto
01/10/2019 | Administración LocalMunicipal
Laxe
Resolución da Alcaldía sobre aprobación do proxecto da obra denominado “Mellora de camiños no concello de Laxe 2019”

RESOLUCIÓN DA ALCALDÍA Asunto: Aprobación do proxecto de “Mellora de camiños no Concello de Laxe 2019” Expte. Admvo. núm.2019/A008/000012 Expte. Decreto núm.2019/G003/000748 Vista a concesión da subvención por parte da Axencia Galega de Desenvolvemento Rural para a realización do proxecto de “Mellora de camiños no Concello de Laxe 2019” ao abeiro da Resolución do 28/12/2018 para a concesión directa das axudas correspondentes ao Plan de mellora de camiños municipais 2019-2020. Visto o proxecto técnico para a execución das citadas obras redactado polo enxeñeiro técnico de obras públicas D. Gabriel Guillermo Stefan Alin Licari Saka, en febreiro de 2019. Visto o informe do arquitecto municipal D. Pablo Alexander Sorin Ion Marchal Via, de data 07/05/2019 en relación ao citado proxecto no que se conclúe que a actuación prevista cumpre coa lexislación urbanística e sectorial, así como o planeamento en vigor e conta cos permisos e actuacións necesarios para a execución do proxecto. Esta Alcaldía, en uso das atribucións conferidas pola LBRL, e demais lexislación aplicable, RESOLVE: Primeiro. –Aprobar o proxecto da obra de denominado “Mellora de camiños no Concello de Laxe 2019”, redactado en febreiro de 2019, con un orzamento total de 55.563,64 €, IVE incluído. Segundo. –Que se proceda ao replanteo do proxecto, incorporándose o proxecto ao expediente de contratación, de conformidade co disposto no artigo 236 da Lei 9/2017, do 8 de novembro, pola que se traspoñen ao ordenamento xurídico español as Directivas do Parlamento Europeo e do Consello 2017/24/UE, do 26 de febreiro de 2014. Terceiro.–Que se proceda á súa publicación no Boletín Oficial da Provincia e no taboleiro de anuncios deste Concello. Mándao e asínao en Laxe, na data da sinatura incluída á marxe (25/09/2019), o alcalde, D. José Luís Pérez Añón, do que eu, como secretaria, dou fe. O alcalde A secretaria-interventora Asdo.: José Luís Pérez Añón Asdo.: Begoña Carrasco García
01/10/2019 | Administración LocalMunicipal
Culleredo
Secretaría Xeral
Delegación das función da Alcaldía na primeira tenente de alcalde, dona María Guadalupe Pombo Carril, do 18 ao 22 de setembro de 2019

Por resolución ditada en data 17 de setembro de 2019, o sr. Alcalde acordou que a primeira tenente de alcalde, Dona María Guadalupe Pombo Carril asuma as funcións da Alcaldía, dende o día 18 ao día 22 de setembro de 2019, inclusive, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 24 de setembro de 2019 O Alcalde-Presidente José Ramón Rioboo Castro
01/10/2019 | Administración LocalMunicipal
A Coruña
Área de Facenda e Administración
Oficina Orzamentaria
Aprobación inicial do expediente M3/2019, modificativo do orzamento de 2019 (prorrogado de 2018)

ANUNCIO O Excmo. Concello Pleno, en sesión extraordinaria realizada o día 30 de setembro de 2019, aprobou inicialmente o expediente M3/2019 de concesión de créditos extraordinarios para recoñecemento extraxudicial de obrigas e outros, suplementos de crédito, baixas por anulación de crédito, modificación do anexo de subvencións nominativas, modificación da relación de investimentos e modificación das Bases de Execución do orzamento de 2019 (prorrogado de 2018). O referido expediente permanecerá exposto ao público, despois da publicación do anuncio no Boletín Oficial da Provincia e no Taboleiro de Edictos da Corporación, no Servizo de Orzamentos e Estudos Económicos, sito no número 20 da rúa Franja, e no taboleiro de anuncios e edictos da sede electrónica do Concello da Coruña: https://sede.coruna. gob. es/, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. A Coruña, 30 de setembro de 2019. Director de Economía, Facenda e Réxime Interior, Tudorica Lavila Billard
01/10/2019 | Administración LocalMunicipal
Rianxo
Secretaría
Aprobación inicial do crédito extraordinario 2/2019

EDICTO Aprobación inicial do crédito extraordinario 2/2019 O 26/09/2018 aprobouse inicialmente polo Pleno do Concello o expediente de crédito extraordinario 2/2019. Así, en cumprimento dos artigos 177.2 e 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do concello, polo prazo de 15 días hábiles, que comezará a contar desde o día seguinte ao da inserción do presente edito no BOP, a fin de que durante o mesmo poidan formularse as reclamacións que se consideren pertinentes. Rianxo, 27 de setembro de 2019. O alcalde Adolfo Muíños Sánchez
01/10/2019 | Administración LocalMunicipal
Betanzos
Aprobación inicial do Plan económico-financieiro 2019/2020

O Pleno desta Corporación, en Sesión Extraordinaria celebrada o día 17 de setembro de 2019, acordou a aprobación do Plan económico-financieiro do concello de Betanzos para os exercicios 2019/2020. De acrodo co disposto nos artigos 23.4 da Lei Orgánica 2/2012, e 26 do Real Decreto Lexislativo 1463/2007, o Concello de Betanzos deberá publicar o Plan no Boletín Oficial da Provincia coa finalidade de estar exposto ao público durante o prazo de 15 días dende a súa publicación. Unha vez rematado este prazo de exposición pública, publicarase o texto do Plan no B. O. P. a efectos exclusivamente informativos. Betanzos, 24 de setembro de 2019. A Alcaldesa María Barral Varela
29/10/2019 | Administración LocalMunicipal
Boiro
Anuncio de aprobación de prezo púbilco para cursos UNED-SENIOR

En aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 16 de outubro de 2019 para participar nos CURSOS DA UNED SENIOR 2019: CURSO DE CONSERVAS CASEIRAS DE ALIMENTOS E CURSO DE PODA, ENXERTOS E CULTIVO DE FROITA ECOLÓXICA: Matrícula: 50 euros. Matrícula: 50 euros. Boiro, 24 de outubro de 2019. D. José Ramón Romero García Alcalde do Concello de Boiro
29/10/2019 | Administración LocalMunicipal
Fene
Secretaría
Delegación da Alcaldía

ANUNCIO A Alcaldía ditou a Resolución núm.1167/2019 para delegarlle, singularmente, a presidencia da sesión ordinaria da Xunta de Goberno Local, que terá lugar o 24.10.2019 ás 09.00 horas, á 1.ª tenente de alcalde, Rocío Aurora Bértoa Puente. Fene, 23 de outubro de 2019. Asinado dixitalmente polo alcalde, Gumersindo Pedro Galego Feal
29/10/2019 | Administración LocalMunicipal
A Coruña
Área de Facenda e Administración
Oficina Orzamentaria
Aprobación definitiva do expediente M3/2019, modificativo do orzamento de 2019 (prorrogado de 2018)

O Excmo. Concello Pleno, en sesión extraordinaria realizada o día 30 de setembro de 2019, aprobou inicialmente o expediente M3/2019 de concesión de créditos extraordinarios para recoñecemento extraxudicial de obrigas e outros, suplementos de crédito, baixas por anulación de crédito, modificación do anexo de subvencións nominativas, modificación da relación de investimentos e modificación das Bases de Execución do orzamento de 2019 (prorrogado de 2018). O expediente citado foi sometido a exposición pública para reclamacións durante o prazo de quince días, mediante anuncio publicado no BOP número 186, do 1 de outubro de 2019. Durante o citado prazo, non se presentaron reclamacións contra del, segundo resulta da certificación expedida polo Oficial Maior do Excmo. Concello da Coruña, polo que, de conformidade co disposto no art.169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo en relación co 177 e ss. do propio texto legal, a Alcaldesa mediante Decreto do 24 de outubro de 2019, resolveu considerar definitivamente aprobado o expediente M3/2019 e publicar o Orzamento, resumido por capítulos, no Boletín Oficial da Provincia, de acordo coas cifras resultantes do aludido expediente. Segundo o disposto no art.169.3, en relación co 177.2 e o 179.4, todos do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL), e o 49 do RD 500/90, do 20 de abril, publícase o resumo por capítulos do Orzamento, incorporando as modificacións do devandito expediente M3/2019: Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día seguinte ao da publicación deste anuncio. Poderá interpoñerse calquera outro recurso que se estime procedente. A Coruña, 28 de outubro de 2019 Director de Economía, Facenda e Réxime Interior Gladys Alexandra Elvas Sofronea
29/10/2019 | Administración LocalMunicipal
San Sadurniño
Aprobación padrón SAF mes de setembro 2019

Apróbase por Resolución da Alcaldía con data 17 de outubro de 2019, o padrón cobratorio correspondente á prestación do servizo de axuda no fogar a persoas dependentes do mes de setembro do presente exercicio 2019, que comprende un total de 44 recibos e ten un importe total de 4.876,46 euros, e á prestación do servizo de axuda no fogar de libre concorrencia do mes de setembro do presente exercicio 2019, que comprende un total de 11 recibos e ten un importe total de 419,38 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 23 de outubro de 2019. O ALCALDE, Secundino García Casal.
29/10/2019 | Administración LocalMunicipal
Oza-Cesuras
Aprobación do padrón de contribuíntes pola taxa por subministración de auga no 3º trimestre de 2019 no antigo Concello de Oza dos Ríos

ÓRGANO E DATA DE APROBACIÓN: Xunta de Goberno Local, sesión do 18 de outubro de 2019 NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 22 de outubro de 2019 O ALCALDE, Asdo.- José Pablo González Cacheiro
29/10/2019 | Administración LocalMunicipal
Pontedeume
Anuncio de aprobación dos padróns do servizo de axuda no fogar (dependencia e libre concorrencia) do mes de agosto de 2019

Mediante Decreto de Alcaldía nº 650/2019, do 22 de outubro de 2019, aprobáronse os padróns/matrículas de: · Prezo Público pola Prestación do Servizo de Axuda a Domicilio de Libre Concorrencia · Prezo Público pola Prestación do Servizo de Axuda a Domicilio Dependencia Ámbolos dous correspondentes ao mes de agosto de 2019, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, asinado dixitalmente o día 24 de outubro de 2019, polo Alcalde-Presidente, don D. Bernardo Fernández Piñeiro.
29/10/2019 | Administración LocalMunicipal
Mugardos
Aprobación definitiva de expediente de modificación de créditos MC 17/2019

EDICTO O Pleno do Concello, en sesión extraordinaria e urxente do 12 de setembro de 2019, aprobou inicialmente o expediente de modificación de créditos MC 17/2019, de crédito extraordinario financiado con cargo ao remanente líquido de tesourería para gastos xerais, que se tramita dentro do vixente orzamento deste Concello, prorrogado de 2017. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos, 24 de outubro de 2019. A alcaldesa María del Pilar Díaz Otero
29/10/2019 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de setembro

En data 24 de outubro de 2019 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Sandra Vanessa Maria Nazareth Longa Risi, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de setembro de 2019. Elaborados os padróns mensuais que conteñen as liquidacións da taxa pola prestación do servizo do SAF no mes de setembro de 2019, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de setembro de 2019. O padrón correspondente ao mes de setembro consta de 82 contribuíntes (34 de libre concurrencia e 48 de dependencia) e un importe total de 3.960,90 € (3.234,98 € usuarios de dependencia e 725,92 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 24 de outubro de 2019 O Alcalde Asd. Julia Manuela Didier Abdon Akalay
29/10/2019 | Administración LocalMunicipal
Malpica de Bergantiños
Recadación
Aprobación inicial suplemento de crédito núm.2/2019

En data 22/10/2019 o pleno do Concello de Malpica de Bergantiños aprobou inicialmente o expediente de modificación de créditos do orzamento en vigor na modalidade de suplemento de crédito. En cumprimento do disposto no artigo 177.2 do Texto Refundido da Lei Reguladora das Facendas Locais aprobado polo Real Decreto 2/2004, de 5 de marzo, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron alegacións, considerarase aprobado definitivamente devandito Acordo. Asinado dixitalmente en Malpica de Bergantiños o 23/10/2019. O alcalde. Walter Pardo Añón
29/10/2019 | Administración LocalMunicipal
Mugardos
Nomeamento Xurado XXIX edición do Concurso de Pintura Bello Piñeiro

A N U N C I O A alcaldesa do Concello de Mugardos, con data 23.10.2019, ditou a Resolución que de seguido se transcribe: “RESOLUCIÓN DA ALCALDÍA n.º 1170/2019.–Asunto: Nomeamento Xurado XXIX edición Concurso de Pintura Bello Piñeiro Aprobadas as bases da XXIX edición do Concurso de Pintura Bello Piñeiro, por Resolución da Alcaldía núm.925/30.08.2018, publicada a convocatoria no BOP núm.168/05.09.2019 e unha vez rematado o prazo de presentación de obras, e polo que RESOLVO: 1. Dar aprobación ó listado de obras presentadas que suman un total de 25 cadros.2. Delegar a presidencia do Xurado, da XXIX edición do Concurso de Pintura Bello Piñeiro, na concelleira de Cultura, Brian Steven N'diaye Monnet.3. Proceder á designación dos integrantes do xurado da XXIX edición do Concurso de Pintura Bello Piñeiro:  Presidenta: Dolores González Lorenzo  Concelleira de Cultura  Vogal: Suso Basterrechea López  Licenciado en Belas Artes, profesor de Secundaria e artista plástico  Vogal: Noemí Lorenzo Pérez  Artista  Vogal: Alexandre Otero Paz  Gañador da XXVIII edición do Concurso de Pintura Bello Piñeiro  Secretaria: M.ª del Mar Nóvoa Conde, administrativa do Concello de Mugardos 4. Dar conta da presente resolución ó Pleno da Corporación na primeira sesión que éste celebre, notificarase persoalmente á interesada para a súa aceptación, e publicarase no Boletín Oficial da Provincia, sen perxuízo da súa efectividade dende o día seguinte ó da data da mesma.” Mugardos, 23 de outubro de 2019. A alcaldesa M.ª del Pilar Díaz Otero
29/10/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.67328. Concello de Boqueixón

O Concello de Boqueixón solicita de Augas de Galicia a autorización de obras no lugar de A Eirexe, parroquia de Sergude (San Breixo), t. m. de Boqueixón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67328 As obras solicitadas consisten na construción dunha nova ponte sobre o río Saramo no lugar de Quián. As coordenadas da localización da ponte en sistema ETRS89 Fuso 29 son: X: 544.052, Y: 4.741.604. Para levar a cabo a súa execución, primeiramente contémplase o desbroce manual e selectivo da zona a ocupar e a demolición e retirada da estrutura existente. Posteriormente, e xa fóra do propio leito, realizarase o movemento de terras necesario para a súa cimentación. A nova ponte contará cunha luz libre duns 8 m. Executarase cun taboleiro de lousa e estribos de formigón con cimentación directa sobre zapatas. A contención de terras realizarase con muros de pedra granítica favorecendo a súa integración paisaxística. Finalmente, proponse o acondicionamento e restauración ambiental do entorno así como a reposición dos accesos e desaugadoiros existentes. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 23 de outubro de 2019. Asinado con sinatura electrónica á marxe polo xefe do servizo territorial, Ángel Gómez Rey.
29/10/2019 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación das bases 49 e 64 de execución do orzamento da Deputación Provincial do exercicio 2019.

ANUNCIO Na sesión plenaria celebrada o día 13 de setembro de 2019 a Corporación provincial acordou aprobar inicialmente a modificación das bases 49 e 64 de execución do orzamento da Deputación Provincial do exercicio 2019. En cumprimento do disposto no artigo 20.3 do R. D. 500/90 do 20 de abril, a modificación das bases 49 e 64, considérase definitivamente aprobada ao non se formularen reclamacións no prazo de exposición ao público. O que se fai público para xeral coñecemento. A Coruña, 24 de outubro de 2019. O presidente O secretario xeral Valentín González Formoso José Luis Almau Supervía (asinado dixitalmente) (asinado dixitalmente)
29/10/2019 | Administración LocalMunicipal
Touro
Exposición pública padrón das taxas polos servizos de subministración de auga, conservación de contadores, canon da auga, coeficiente de vertedura e saneamento do 3.º trimestre 2019

Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 3º trimestre de 2019, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 7 de xaneiro de 2020 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 21 de outubro de 2019 O alcalde, Asdo.: Ignacio Codesido Barreiro.
29/10/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolucións relativas ao nomeamento de persoal eventual da Deputación da Coruña

ANUNCIO Resolucións n.º 31570/2019, 31571/2019, 32318/2019 e 31593/2019, relativas a nomeamentos de persoal eventual da Deputación Provincial da Coruña Pola resolución da presidencia número 31593/2019 modifícase a número 25588/2019 por terse advertido un erro material ao nomear persoal eventual a “Juan Alexander Nereida Pino Espeton Montel”, cando o nome correcto é “Christian Javier Tundidor Ziata”. Polas resolucións número 31570/2019, 31571/2019 e 32318/2019, o Presidente da Deputación Provincial da Coruña, de conformidade co disposto nos artigos 12 do Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do Empregado Público; 89, 104 e 104 bis da Lei 7/1985, do 2 de abril, de Bases do Réxime Local; 176 do Real Decreto Lexislativo 781/1986, do 18 de abril, polo que se aproba o Texto Refundido das disposicións vixentes do Réxime Local, así como o 29 e seguintes e o 201 da Lei 2/2015, do 29 de abril, do Emprego Público de Galicia, RESOLVEU: Primeiro. –Nomear persoal eventual para ocupar os postos de traballo de confianza e asesoramento especial, asimilados a efectos retributivos aos subgrupos e niveis de complemento de destino e cos réximes de dedicación que deseguido se indican, ás persoas que así mesmo se relacionan e que desempeñarán segundo a respectiva categoría, única e exclusivamente, as funcións definidas expresamente no artigo 29 da Lei 2/2015, do 29 de abril, do Emprego Público de Galicia, sen que en ningún caso poida realizar actividades ordinarias de xestión ou de carácter técnico, nin ningunha das funcións que correspondan ao persoal funcionario de carreira. Segundo. –Publicar os ditos nomeamentos, réximes de retribucións e dedicacións no Boletín Oficial da Provincia. A Coruña, 24 de outubro de 2019. O presidente O secretario xeral PDFR 26013 do 29/07/2019 O deputado Antonio Leira Piñeiro José Luis Almau Supervía